|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL pritarimo PLUNGĖS RAJONO SAVIVALDYBĖS VISUOMENĖS SVEIKATOS STEBĖSENOS 2015-2017 M. PROGRAMOS 2017 metų PRIEMONIŲ PLANO ĮGYVENDINIMO ataskaitai** |
| 2018 m. vasario 15 d. Nr. Plungė |

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos visuomenės sveikatos stebėsenos (monitoringo) įstatymo 10 straipsnio 2 dalimi, Bendrųjų savivaldybių visuomenės sveikatos stebėsenos nuostatais, patvirtintais Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 ,,Dėl Bendrųjų savivaldybių visuomenės sveikatos stebėsenos nuostatų patvirtinimo“, Plungės rajono savivaldybės taryba nusprendžia:

 1. Pritarti Plungės rajono savivaldybės visuomenės sveikatos stebėsenos 2015-2017 m. programos 2017 metų priemonių plano įgyvendinimo ataskaitai (pridedama).

 2. Įgalioti Plungės rajono savivaldybės visuomenės sveikatos biuro direktorę Daivą Zablockienę pateikti Visuomenės sveikatos stebėsenos 2015-2017 m. programos 2017 metų priemonių plano įgyvendinimo ataskaitą Higienos institutui.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius Kalbos tvarkytojas Juridinio ir personalo administravimo

 skyriaus vedėjas

.......................................... .............................. ............................................

Gintaras Bagužis Algirdas Eidukaitis Vytautas Tumas

Sprendimą ruošė

savivaldybės gydytoja

Oresta Gerulskienė

2018-01-19

Teisės aktų projektų numatomo teisinio

 reguliavimo poveikio vertinimo rezultatų

 pateikimo tvarkos aprašo priedas

 **SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**,,DĖL pritarimo PLUNGĖS RAJONO SAVIVALDYBĖS VISUOMENĖS SVEIKATOS STEBĖSENOS 2015-2017 M. PROGRAMOS ĮGYVENDINIMO 2017 metų PRIEMONIŲ PLANO ataskaitai**“

2018 m. sausio 22 d.

Plungė

 **1. Parengto teisės akto projekto tikslai.** Savivaldybės kasmet rengia ir pateikia Higienos institutui Savivaldybės tarybos patvirtintą Savivaldybės visuomenės sveikatos stebėsenos ataskaitą, naudoja savivaldybės visuomenės sveikatos stebėsenos duomenis valdymo sprendimams įvertinti, planuoti ir pagrįsti.

 **2. Teisės akto projekto esmė, rengimo priežastys ir motyvai.**

 Taryba vadovaujasi Lietuvos Respublikos vietos savivaldos įstatymo 16 straipsnio 2 dalies 19 punktu, sveikatos apsaugos ministro 2014 m. gruodžio 19 d. įsakymu Nr. V-1387 „Dėl Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ pakeitimo“.

 **3.** Sprendimo projekto tikslai ir uždaviniai. Bendrieji savivaldybių visuomenės sveikatos stebėsenos nuostatai reglamentuoja savivaldybių visuomenės sveikatos stebėsenos organizavimo ir vykdymo, savivaldybių visuomenės sveikatos stebėsenos duomenų surinkimo ir saugojimo, savivaldybių visuomenės sveikatos stebėsenos ataskaitų rengimo, teikimo ir vertinimo bei savivaldybių visuomenės sveikatos stebėsenos rezultatų viešinimo tvarką. Visuomenės sveikatos biuras, vykdydamas savivaldybės visuomenės sveikatos stebėseną, renka, kaupia savivaldybės visuomenės sveikatos rodiklių duomenis, vertina ir analizuoja jų pokyčius bei kasmet rengia Savivaldybės visuomenės sveikatos stebėsenos ataskaitos projektą.

 **4. Lėšų poreikis (jeigu teisės aktui įgyvendinti reikalingos lėšos).**

 **5. Laukiami rezultatai.** Pritarus šiam Plungės rajono savivaldybės tarybos sprendimui, Visuomenės sveikatos stebėsenos 2015-2017 m. programos įgyvendinimo 2017 metų priemonių plano ataskaita bus pateikta Higienos institutui.

 **6 Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

 **7. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė